**Република Србија**

**БОРСКИ УПРВНИ ОКРУГ**

**Број: 914-020-2/2015-01**

**30.јануар 2015. године**

 **Б о р**

**ГОДИШЊИ ИЗВЕШТАЈ О РАДУ СТРУЧНЕ СЛУЖБЕ,**

**НАЧЕЛНИКА ОКРУГА И САВЕТА БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове у 2014. години су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда предлога финансијског плана за израду Закона о буџету Републике Србије за 2015. годину
12. набавку, чување и издавање канцеларијског и другог потрошног материјала
13. пријем, евидентирање, здруживање, развођење, архивирање и експедиција предмета, дактилографски послови и послови умножавања материјала
14. текуће одржавање и други послови од заначаја за рад и нормално функционисање управног округа.

***Финансијска служба*** Борског управног округа у оквиру редовних активности је сачинила 520 Захтева за плаћање, 3 Захтев за промену апропријације, 3 Захтева за промену квоте.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника, а државни службеници су похађали едукације и семинаре у организацији Службе за управљање кадровима.

У Стручној служби је квартално вођена евиденција о раду државних службеника, праћени су резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег оцењивања државних службеника за рад у 2014. години.

***Писарница*** је за начелника Управног округа, стручну службу и подручне јединице републичких инспекција у 2014. години обрадила укупно 6.707 предмета и то:

***Министарство пољопривреде и заштите животне средине***

|  |  |  |  |  |
| --- | --- | --- | --- | --- |
| **Р.б.** | **Инспекција** | **Укупно** | **Архивирано** | **Активно** |
|  | Пољопривредна (320) | 224 | 189 | 35 |
|  | Фитосанитарна (321) | 661 | 285 | 376 |
|  | Пољопривредна (361) | 10 | / | 10 |
|  | Шумарска и ловна (322) | 153 | 55 | 98 |
|  | Шумарска и ловна (324) | 48 | 17 | 31 |
|  | Ветеринарска (323) | 1.017 | 601 | 416 |
|  | Водопривредна (325) | 169 | / | 169 |
|  | Инспекција за заштиту животне средине (301) | 192 | 117 | 75 |
|  | Инспекција за рибарство (324) | 110 | 17 | 93 |

***Министарство трговине, туризма и телекомуникација***

|  |  |  |  |  |
| --- | --- | --- | --- | --- |
| **Р.б.** | **Инспекција** | **Укупно** | **Архивирано** | **Активно** |
| 1. | Тржишна (334) | 1.203 | 832 | 371 |
| 2. | Туристичка (332) | 828 | 510 | 318 |

***Министарство рада, запошљавања, борачких и социјалних питања***

|  |  |  |  |  |
| --- | --- | --- | --- | --- |
| Р.б. | **Инспекција** | **Укупно** | **Архивирано** | **Активно** |
| 1. | Рад и радни односи (117 – захтеви странака)(021 - прегледи по службеној дужности)(155-интегрисани) | 1912449 | 134187/ | 57579 |
| 2. | Заштита на раду(162 - пријаве послод.о почетку и престанку рада)(163- повреде на раду)(164- по службеној дужности и пријаве градилишта)  | 12204185 | 5331 | 7201154 |

***Општа служба Борског управног округа***

|  |  |  |  |  |
| --- | --- | --- | --- | --- |
| **Р.б.** | **Опис** | **Укупно** | **Архивирано** | **Активно** |
| 1. | Начелник округа и Општа служба (914) | 146 | 140 | 6 |

У 2014. години су саниране терасе на згради Борског управног округа које су прокишњавале и отежавале рад запослених у Борском управном округу и окружним подручним јединицама, саниране су циркулационе пумпе за грејање и санирана је надстрешница на улазу у зграду Борског управног округа.

Састанци са начелницима, шефовима одсека или делегираним инспекторима се одржавају редовно, као и седнице Савета Борског управног округа.

Као посебан проблем истичемо недовољан број инспектора који ради на подручју Борског управног округа, који је доста разуђен и велики. Тако нпр. санитарни испектор у Бору уопште не постоји. Територију Борског управног округа (општине Бор, Мајданпек, Неготин и Кладово) покривају два инспектора, један из Неготина и Кладова.

Такође постоји проблем у раду инспекције рада где је у Бору радио само један инспектор за рад и радне односе, који је у децембру месецу 2014. године отишао у пензију, у Неготину такође један док у Кладову и Мајданпеку не постоји ниједан инспектор, а потребе су велике, јер савакодневно на писарници Округа долази велики број странака које имају потребу за интервенцијом инспектора рада.

Након одласка шумарског инспектора у пензију у Бору је и то радно место упражњено, тако да Борски управни округ покрива један инспектор из Неготина. Тржишна инспекција такође има мањи број инспектора у односу на територију и број објеката који покрива.

Такође указујемо на проблем неадекватне опремљености инспектора за теренски рад, неблаговремено регистровани теренски аутомобили (посебно наглашен проблем код тржишне инспекције), недостатак горива, неадекватна опремљеност за вожњу у зимским условима и сл. Управни округ, нажалост, због недостатка средстава, није у могућности да изађе у сусрет тим потребама инспектора, за разлику од потреба за канцеларијским материјалом и одржавањем административне опреме и простора у коме раде, где им максимално излазимо у сусрет и за њих то обезбеђујемо без већих проблема;

У јануару месецу 2015. године стручна служба округа израдила је годишњи извештај о раду начелника, стучне службе и Савета Борског управног округа, за 2014. годину.

Служби за управљање кадровима достављен је Нацрт кадровског плана за 2015. годину и извештај о структури кадрова. Такође је обављено и оцењивање државних службеника за постигнуте резултате рада у 2014. години и одређени су радни циљеви за 2015. годину.

Финансијска служба Борског управног округа почела је израду финансијског извештаја за 2014. годину и сачињен је извештај за извршење буџета за период јануар-децембар 2014. године, направљен је план за извршење буџета за 2015. годину.

Дана 29.01.2014. године извршена је примопредаја између Синше Пуљецовића и Мирослава Кнежевића.

Дана 31.01. 2014. године, одржан је састанак са председником Окружног одбора СУБНОР-а Жарком Петровићем на тему упознавања са Планом и програмом рада СУБНОР-а за 2014. годину и разматрање могућности заједничке сарадње у реализацији појединих планираних активности.

Дана 01.02.2014. године, посета Председнику општине Брегово у Буграској поводом виноградарске славе а у циљу јачања добро суседских односа, као и могућност прекограничне сарадње на рализацији од заједничког интереса.

Дана 04.02.2014. године састанак са Државним секретаром у Министарству правде и државне управе, г-дином Данилом Николићем, тема састанка разматрање положаја управних округа у систему државне управе и могућности повећања ефикасности рада и услова рада окружних подручних јединица у Борском управном округу.

Дана 12.02.2014. године одржан састанак са окружним подручним јединицама на терторији Борског управног округа. На састанку су се разматали извештаји о раду окружних подручниј јединица за јануар 2014. годину и анализирале су се потребе појединих окружних јединица у циљу даљег усклађивања рада истих.

Дана 18.02.2014. године одржан је сасатанак са Василијом Станић, представником канцеларије за Европске интеграције, у вези пружање подршке Борског управног округа локалним самоуправама на територији округа и могућности конкурисања истих у оквиру ИПА Програма прекограничне сарадње Републике Србије са Републиком Бугарском и Републиком Румунијом. На истом састанку је начелинк округа информисан је и о пројектима са територија локалних самоуправа који су већ реализовани и који су у поступку рализације, а везано за ИПА Програма прекограничне сарадње.

Дана 19.02.2014. године одржан је састанака са Анђелком Нешић, шефом Одсека за ванредне ситуације и Драганом Ранђићем, инспектором за специјализоване јединице цивилне заштите. На састанку је начленик управног округа упознат са оранизацијом, стањем, делокругом рада и надлежностима Окружног штаба за ванредне ситуације као и са кључним проблемима са којима се сусрећу у свом раду.

Дана 28.02.2014. одржан је састанак са председником општине Бор и Одељења за ванредне ситуације у Бору а поводом 1. марта- Светског дана цивилне заштите.

Дана 01.03.2014. године одржан је састанак са Јованом Миловановићенм директором компаније ХЕ Ђердап 2 у вези могућности организовања заједничког састанка са представницима локлане саомуправе на територији Борског управног округа и привредних представника а у циљу дефинисања заједничких циљева и интереса у вези могућност реализације изградње магистралних гасаовода у Тимочкој крајини у склопу рализације већ започетог пројекта изградње транснационалог гасаовода Јужни ток кроз Србију.

Дана 03.03.2014. године одржан састанак са окружним подручним јединицама на терторији Борског управног округа. На састанку су се разматали извештаји о раду окружних подручних јединица за фебруар 2014. годину и анализирале су се потребе појединих окружних јединица у циљу даљег усклађивања рада истих.

Дана 04.03.2014. године у просторијам Борског управног округа, одржан састанак са Ненадом Вујовићем-начелником Одељења пољопривредне инспекције, тема састанка разматрање могућности обезбеђивање бољих услова рада и контроле пољопривредне инспекције на територији Борског управног округа, као окружне подручне јединице Министарства пољопривреде, шумарства и водопривреде.

Дана 07.03.2014. године у просторијам Борског управног округа одржан састанак Окружног штаба за ванредне ситације на којем је између осталог усвојен и Извештај о раду Окржног штаба за 2013. годину и План рада Окржног штаба за 2014. годину.

Дана 12.03.2014. године сасатанак са начелником Зајечарског управног округа, Владимиром Пауновићем, тема састанка заједничка сарадња на кључним инфраструктурним порјектима, стратешки значајним за развој општина на територији Борског и Зајечарског управног округа.

Дана 07.04.2014. године одржан састанак са окружним подручним јединицама на терторији Борског управног округа. На састанку су се разматали извештаји о раду окружних подручниј јединица за март 2014. годину и анализирале су се потребе појединих окружних јединица у циљу даљег усклађивања рада истих.

Дана 11.04.2014. године одржан заједнички сасатанак са Дејаном Тошићем председником Регионалне привредне коморе Зајечар у вези активности на реализацији презентације МСК Исток и организациј заједничког састанка окружних подручних једница и приватних предузетника са територије Борског управног округа у вези сузбијања сиве економије и нелојалне конкуренције.

Дана 18.04.2014. године одржан заједнички састанак са Радованом Арежином, предесдником општине Кладово а у вези реализације седнице Савета Борског управног округа и тачака дневног реда.

Дана 23.04.2014. посета Команде за развој Тимочке бригаде у касарни „Никола Пашић“ Зајечар поводом обележавања 23. Априла – Дана Војске Србије.

Дана 24.04.2014. године учешће у презентацији пројекта МСК Исток одржаној у Регионалној привредној комори Зајечар.

Дана 25.04.2014. године посета Општини Кладово и присуствовање свечаној седници СО поводом 25. априла-Дана општине Кладово.

Дана 06.05.2014. године посета Oпштини Бор и присуствовање свечаној седници СО поводом 06. маја -Дана општине Бор.

Дана 09.05. 2014. године пријем у просторијма Борског управног округа, делегације СУБНОР-а Борске Општине, представника Амбасаде Русије, представника Амбасаде Мађарске, представнка локлане самоуправе и Војске Србије поводом 09. Мај дана победе над фажизмом.

Дана 16.05.2015. године у просторијам Борског управног округа одржана ванредна седница Окружног штаба за ванредне ситације услед проглашења ванредне ситуације на територији Републике Србије.

Дана 16-17-18.05.2014. са представницима окружног и општинског штаба за ванредне ситације начелник управног округа је обилазио изградњу насипа за одбрану од поплава у Неготину (села Радујевац, Србово, Прахово) и Кладову.

Дана 28.05.2014. године, одржан је заједнички састанак Савета управног округа и окружних подручних јединица на терторији Борског управног округа. На састанку су се разматали извештаји о раду окружних подручниј јединица за април 2014. годину и анализирале су се потребе појединих окружних јединица у циљу даљег усклађивања рада истих(записник). Донети су и закљуци везани за потребе одређеног броја инспектора у инспекцији рада и заштите на раду и тржишној инспекцији на територији Борског управног округа. Састанку су присуствовали чланови Савета и то председник општине Мајданпек, Дејан Вагнер, председник општина Неготин, Јован Миловановић, председник општине Кладово, Радован Арежина и заменик председника општине Бор, Саша Вукадиновић, као и представници окружних подручних јединица Борског упавног округа и начелник Одељења за ванредне ситуације Борског управног округа, господин Миодраг Мрковић.

Дана 29.05.2014. године, посета Oпштини Неготин и присуствовање свечаности поводом прославе градске славе –Спасовдана.

Дана 03.-04.06.2014. године присутвовање радионицама на реализацији Пројекта прегограничен сарадње Министарства унутрашњих послова Републие Србије и Жупаније Мехединици на реализацији набавке техничке опреме (специјално командно штабно возило са адекватним софтверима и опремом, информационим системима) за управљање ванередним ситуацијама која треба да буде лоцирана у Борском управном округу- Одељење за ванредне ситуације. Вредност пројекта 2.300.000,00 евра.

Дана 13.06.2014. године, присуствовање свечаној седници у просторијама Полицијске управе у Бору, поводом обележавања дана Министарства унутрашњих послова Републике Србије – Дан полиције.

Дана 18.06.2014. године, присустовање састанку Регионалног савета за развој југозапада, одржаног у Сандерском, Република Бугарска. Кратак извештај са састанка: 18 јуна 2014. године у Санданском, у Републици Бугарској, у организацији г-дина Мусе Палева, Председника Регионалног савета за развој југозапада и Гувернера Благоевградског округа, одржан је редован састанак Регионалног савета за развој југозапада. Поред представника из Републике Србије, начелника Зајечарског управног округа, г-дина Владимира Пауновића и начелника Борског управног округа, г-дина Мирослава Кнежевића, на састанку су приуствовали и бројни представници државних органа, општина и ининституција из Бугарске, Македоније и Грчке. Од стране представника Генералне дирекције "за кординацију територијалне сарадње" Министарства регионалног развоја, Републике Бугрске, извршена је презентација и представљање нацрта прекограничних програма Грчка-Бугарска, Бугарска-Србија и Бугарска–Македонија за период 2014-2020 година, као и представљање нацрта мултинационалних програма територијалне сарадње за период 2014-2020 година. Од стране г-пође Светлане Ломеве, извршног директора Асоцијације за развој Софије, из Бугарске, извршено је представљање текста Декларације о потврђивању Софије и југозападног региона за номинацију за Европску престоницу културе за 2019. годину. На презентацији и представљању нацрта прекограничних програма Грчка-Бугарска, Бугарска - Србија и Бугарска–Македонија за период 2014-2020 година, представљено је да у програму прекограничне сарадње између Бугарске и Србије учествују укупно 13 округа, и то 6 из Републике Бугарске и 7 из Републике Србије, који се налазе у пограничним областима. Укупна вреност расположивих средстава намењених за финансирање пројеката на принципима партнерства из области туризма; културе; развоја омладине, спорта и образовања као и заштите животне средине, износе 34.102.252. евра. Могучност да аплицирају и учествују имају државне и општинске институције, привредне и друштвене организације, као и организације из НГО-сектора.

Дана 02.07.2014. године, присуствовање и подела награда од стране начелника округа и представника Министарства просвете, науке и технолошког развоја, ученицима генерације основних и средњих школа Борског и Зајечарског управног округа, у Великој сали Зајечарског управног округа.

Дана 09.07.2014. године, у просторијама Борског управног округа, одржан је састанак начелника Борског управног са шефом одсека републичке ветеринарске инспекције Драганом Антић и техничким директором ЈКП „3. октобар“ у Бору Игором Митровићем, на тему „Покретање иницијативе за отварање регионалног прихватилишта за псе луталице у Бору“.

Дана 12.07.2014. године, присуствовање у просторијама Општине Неготин манифестацији „ Дани дијаспоре“ у организацији Општине Неготин и Удружења дијаспора Источне Србије. У оквиру манифестације одржана је и свечана скупштина Удружења дијаспора Источне Србије.

Дана 16.07.2014. године, одржана је заједничка седница Савета Борског и Зајечарског управног округа, на којој су присуствовали поред начелника Борског и Зајечарског управног округа и остали чланови Савета ова два округа, као и начелник Школске управе Зајечар који је поднео извештај о упису ученика са територије Школске управе Зајечар. Са ове седнице Савета два округа донет је закључак у форми Иницијативе општина и градова Тимочке Крајине према Влади Републике Србије о предвиђању средстава у буџету Републике Србије за реализацију Пројекта акумулације „Боговина“.

Дана 17.07.2014. годиине, у просторијама Борског управног окурга, одржана је друга редовна седница Окружног штаба за ванредене ситуације, на којој је: Усвојен Извештај о активностима штабова за ванредне ситуације на територији Борског уравног округа од 15. маја 2014. године до укидања ванредне ситуације у Републици Србији; донешен Закључк о предузимању мера за побољшање стања и оргнаизације система заштите и спасавања на територији општина; донешен Закључака о формирању стручно-оперативних тимова општинских штабова за ванредне ситуације Бор, Неготин, Кладово и Мајданпек за извршавање задатака заштите и спасавања; разматране су две Препоруке Општинског штаба за ВС Кладово, број 820-1/2014-II-2 и донети су закључци у вези препорука; разматран допис Општинског штаба за ВС Неготин број 870-13/17/2014 и доношен закључка у вези истог.

Дана 23.07.2014. године, у просторијама Борског управног окурга, одржан је састанак начелника округа са Василијом Станић-представником канцеларије за Европску сарадњу, Миодрагом Првуловићем-директором Пољопривредне стручне и саветодавне службе за Борски округ и Владицом Гавриловићем- стручним саветником у ПССС, а везано за отворени телеграм Генералног конзула Републие Србије, број 193-1/2014 од 15.07.2014. године, око могућности реализације конкретне прекограничне сарадње ИПА пројекта између ПССС за територију Борског округа и Пољоприврене жупанијске коморе Мехединаца.

Дана 31.07.2014. године, у општини Неготин одржан је састанак код Председника општине Неготин-Јована Миловановића, са начелником Борског управног округа, шефом Републичке инспекције рада за БУО, руководиоцем групе РТИ за БУО и Републичким водним инспектором, у вези предузимања мера на санацији објекта (кровне површине) у Неготину, у коме је смештена Републичка инспекција у Неготину.

Дана 03.08.2014. године, заједнички састанак у просторија Борског управног округа са Душаном Кукољем – еколошким инспектором у вези организације заједничког састанка са представницима општине Неготин и Еликсир Прахово а у вези уградње мерне станице у село Прахов у општини Неготин.

Дана 07.08.2014. године, у општини Бор одржан је састанак са Председником општине Бор-Живорадом Петровићем, у вези финанасирања активности и усвајања Програма контроле и самањења популације паса луталица и заједничке сарадње са општинама на територији Борског округа око изградње регионалног азила за амештај паса луталица на територији Борске општине.

Дана 26.08.2014. године, заједнички састанак у просторија Борског управног округа са Јасмином Везурић, шефом Републичке инспекције рада за БУО и Браниславом Стојадиновићем, начелником одељења општег криминалитета ПУ Бор, у вези поступања по представци запошљених у фабрици ФЕП у Мајданпеку.

Дана 26.08.2014. године, заједнички састанак у просторија Борског управног округа са Љубишом Класиковићем и Небојшом Цветковићем, инспекторима Безбедноносно информацоне агенције у Бору, у вези информисања и активности поводом расписаних избора за националне савете националних мањина 26. октобра 2014. године.

Дана 05.09.2014. додине заједнички састанак у просторија Борског управног округа са др Гораном Стаменковићем-начелником здравствене инспекције и Јасмоном Везурић шефом инспекције за рад и заштите на раду у вези обезбеђивња услова рада здравствене инспекције и инспекције рада на територији Борског управног округа.

Дана 10.09.2014. године, посета Oпштини Бољевац и присуствовање свечаности поводом обележавања Дане општине Бољњвац.

Дана 15-22.09.2014. са представницима окружног, општинских штабова за ванредне ситације, надлежних Министарстава Републике Србије, представницима локалне самопправе обилазио сам поплављена и угрожена подручја на територији Борског управног округа у којим је уведено ванредно стање (општине Кладово, Неготин и Мајданпек).

Дана 19.09.2014. године, Председник Републике Србије г-дин Томислав Николић, посетио је поплављена подручја у општини Кладово и том прилоком уручио је хуманитарну помоћ угроженима од поплава у селу Грабовица.

Дана 25.09. 2014. године, у просторијама Борског управног округа, одржана је Друга ванредна седница Окружног штаба за ванредне ситуације. Поред чланова Окружног штаба за ванредне ситуације, седници су присуствовали и : г-дин Петар Плавшић и г-дин Славко Младеновић из Управе за управљање ризиком, Сектора за ванредне ситуације; г-дин Саша Перишић, представник РТБ Бор Група, г-дин Митар Благојевић, представник ХЕ „Ђердап“ 1 из Кладова као и представници медија.

Дана 27.09.2014. године одржана је тридесет пета седница Савета Борског управног округа у Неготину. Седници су присуствовали потпредседница Владе РС и министарка државне управе и локалне самоуправе др Кори Удовички, државни секретар Министарства државне управе и локалане самоуправе мр Иван Бошњак, представници Канцеларије за помоћ и обнову поплављених подручја, као и чланови Савета Борског упарвног округа, начелник управног округа господин Мирослав Кнежевић, председник општине Неготин господин Јован Миловановић, председник општине Бор господин Живорад Петровић, заменик председника општине Кладово господин Борислав Стефановић и заменик председника привременог органа општине Мајданпек господин Драшко Ћетковић.

Дана 28.09.2014. године, Председник Владе Републике Србије, г-дин Александар Вучић, министар одбране г-дин Братислав Гашић, министар за ванредне ситуације г-дин Велимир Илић, начелник Генералштаба Војске Србије генерал Љубиша Диковић, генерал Војске Републике Србије г-дин Милосав Симовић, као и други бројни представници државних органа и јавних предузећа обишли су место Текија надомак Кладова, у коме су недавне обилне падавине проузроковале клизишта која су нанела велику материјалну штету бројним домаћинствима.

Дана 03.10.2014. године у Команди Војске у Текији одржан заједнички састанак са Министром за ванредне ситуације, г-дином Велимиром Илићем, генералом Војске Србије г-дином Милосавом Симовићем, предником општине Кладово г-дином Радованом Арежином, чланом привремног органа општине Мајданпек г-дином Драшком Ћетковићем, као и бројим представницима војске, привредног друштва Ђердап и јавних предузећа са територије Борског округа у циљу даље санације поплављених подучија.

Дана 06.10.2014. године, у просторијама Борског управног округа заједнички састанак са Боривојем Крекуловићем и Кикић Крстом представницима дијаспоре Иточне Србије у вези могућности инветиционих улагања у општинма Борског управног округа.

Дана 08.10.2014. године, заједнички састанак начелника управних округа у РС у Дирекцији за имовину РС са представницима Комисије за попис службених аутомобила Владе Републике Србије.

Дана 10.10.2014. године, у просторијама Борског управног округа заједнички састанак са Владмиром Пауновићем - начелником Зајечарског управног округа у вези планирања заједничких активности Борског и Зајечарског управног округа.

Дана 13.10.2014. године, у просторијама Борског управног округа заједнички састанак са Соњом Станојевић - директором Националне службе за запошљвање у Бору и Мирком Мироковићем- шефом одсека НСЗ у вези организовања заједничкод састанак са представницима локалних самоуправа са територије Борског управног округа на тему израда стратегија и акционих планова запошљавања.

Дана 15.10.2014. године, одржан је редован месечни састанак са представницима Окружних подручних јединица. Састанку су присуствовали начелник Борског управног округа, председник општине Бор и представници ветеринарске инспекције, представник Ветеринарског института из Зајечара, тржишне инспекције, инспекције рада, здравствене, санитарне, пољопривредне, фитосанитарне, инспекције за заштиту животне средине, као и представници (начелници) Одељења за инспекцијски надзор у општинама Борског управног округа, начелник Школске управе Зајечар ( за Борски и Зајечарски округ) и директор Пореске управе Бор.

Дана 16.10.2014. године, присуствовање Војној паради у Београду поводом Дана ослобођења града Београда.

Дана 17.10.2014. године, у Испекторату рада у Београду састанак са Бојаном Јоцићем-директором инспектората, Дејаном Ковачевићем-помоћником директора инспектората у вези могућности формирања Одсека за инспекцију рада и заштите на раду у Борском управногм округу.

Дана 21.10.2014. године, састанак са председнком општине Неготин, Јованом Миловоановићем, поводом организације заједничког састанка у вези са уградњом мерене станице за контролу загађења ваздуха у МЗ Прахово у Неготину.

Дана 22.10.2014. године, заједнички састанак у просторијама Борског управног округа са начелником одељења ПУ Бор, начелником тржишне инспекције БУО, начелницом ветеринарске инспекције БУО у вези пружања полицијске асистенције у контролама службеника тржишне и ветеринарске инспекције.

Дана 23.10.2014. године, заједнички састанак са директором Топлане Бор, Гораном Јаћимовићем и Владимиром Тасићем, правником у Топлане Бор у вези решавања проблема уградње циркулационих пумпи у подстаници зграде Борског управног округа.

Дана 24.10.2014. године, заједнички састанак у просторијама Борског управног округа са Бранком Марковићем, директором Еликсир ИХП Прахово у вези даљих активности и сарадње са окружним подручним јединицама на територији Борског управног округа.

Дана 24.10.2014. године, присутвивање свечаном пријему у организацији генералног директора РТБ Бор, г-дина Благоја Спасковског, у част посете РТБ-у Бор, амбасадора САД-а у Србији г-дина Мајкла Кирбија и представника мултинационалнх компанија „Фрипорт Мекморан“ и „РИО Тинто“.

Дана 28.10.2014. године, заједнички сасатанак у просторијама Борског управног округа са Маријом Пешић, директорком Асоцијације за развој општине Бор у вези помоће око донирања одобрених средстава за оштећену школу услед поплава у Текији.

Дана 05.11.2014. године, одржан је заједнички сасатанак у просторијама Борског управног округа са Миодрагом Марковићем наћелником одељења за венредне ситуације у вези сазивања редовне седнице Окружног штаба за ванрдне ситације.

Дана 13.11.2014. године, у просторијама Борског управног округа одражана је трећа редовна седница Окружног штаба за ванредне ситуације Борског управног округа.

Дана 17.11.2014. године, одржан је заједнички сасатанак у просторијама Борског управног округа са Атанасом Стојичићем- председнком Црвеног крста општине Бор у вези могућности обезбеђивања бољих услова рада Црвеног крста у Бору.

Дана 17.11.2014. године, одржан је састанак са Боривојем Петровићем. Замеником председника општине Кладово у вези договора око реализациеје Седнице Савета Борског управног округа.

Дана 20.11.2014.године, одржан је заједнички сасатанак у просторијама Борског управног округа са Боривојем Јовановићем представником Дирекције за изградњу Бор у вези решавања проблема санације бетонске ограде терасе у згради Борског управног округа.

Дана 02.12.-05.12.2014. године, свакодневно присуство са представницима локлане самоуправе и државних органа у општни Мајданпек услед нестанка снабдевања електричном енергијом општине Маданпек и пружања помоћи у успостављању основиних услова за живот становништва у том подручју.

Дана 08.12.2014. године, одржан је заједнички сасатанак у просторијама Борског управног округа са Горданом Радосављевић- помоћником министра у сектору за туризм, Драгицом Павловић-начелиником Туристичке инспекције за Борски управни округ у вези унапређења услова рада туритичке инспекције и даља сарадња са другим окружним подручним јединицама на територији Бпрског управног округа.

Дана 09.12.2014. године, у Неготину у просторијама телевизије Транс обележавању Крсне славе и годишњице рада.

Дана 11.12.2014. године, заједнички састанак у просторијама Борског управног округа са Вером Јовановић- директором Републичког фонда за здравствено осигурање – филијал Бор, тема састанака унпређење сарадње Републичког фонда за здравствено осигурање са локланим саоуправама, окружним подручним јединицама и другим државним органим на територији Борског управног округа.

Дана 15.12 2014 године, заједнички састанак у просторијама Борског управног округа са Милицом Мисторовић-просветним инспектором општине Бор и Радишом Петровићем- директором ОШ Бранко Радичевић из Бора. Тема састанка је покретање заједничке иницијативе са Општином Бор према Министарству просвете и Школској управни Зајечар за расписивање конкурса за републичког просветног инспектора и просветних саветника у Школској управни Зајечар.

Дана 16.12.2014 године, у просторијама Борског управног окурга, одржана је четврта редовна, конститутативна седница Окружног штаба за ванредене ситуације, на којој су чланови окружног штаба информисани

Дана 19.12.2014. године, одржан је састанак у просторијама Службе за катастар непокретности у Бору са помоћником директора Томиславом Вучковићем у вези укнижења дела зграде Дома Културе у Бору у којој је смештено седиште Борског управног округа у Бору.

Дана 23.12.2014. године, присуствовање свечаности поводом обележавања завршетка радова на изградњи нове топионице у Рударско-топионичарском басену „Бор“. Свечаности су присуствовали председник Владе Републике Србије, г-дин Александар Вучић, министар за рударство и енергетику, г-дин Александар Антић, амбасадор Канаде Филипа Пенингтона, представници амбасаде САД-а, председник управног одбора, г-дин Немања Стефановић, председници општина са територије Борског упавног округа као и други бројни гости и грађани.

Дана 26.12.2014. године, у просторијама Прекршајног суда у Неготину одржан је заједнички састанак са Љубицом Мариновић-старешином суда, у вези побољшања услова рада Прекршајног суда надлежног за територију Борског управног округа, а у циљу боље сарадње и веће ефикасности у раду са окружним подручним једнициама са територије Борског управног округа.

У 2014.години је одржано шест седница Савета Борског управног округа, са којих смо Закључке и извештаје доставили министарству.

С поштовањем,

Достављено:

* Наслову
* Архиви

 **НАЧЕЛНИК БОРСКОГ**

 **УПРАВНОГ ОКРУГА**

 **Мирослав Кнежевић,спец.криминалиста**